**3 В и Г клас** **Домашна работа – 25 уч. седмица**

***Литература***

* Моля, прочетете приказката **„Златното яйце“** от *Светослав Минков,* стихотворението **„Великден“** от *Атанас Цанков* и **информационния текст за Великден** на **стр. 96-97** от ***Читанката***.Моля, детето да си избере любим текст (приказката или стихотворението), което да практикува вкъщи гладко.
* Моля, отговорете на въпроса чрез пълни изречения в тетрадката с широки редове:
* **Как вие празнувате Великден?**
* Моля, репетирайте отново стихотворението **„Обич“** от *Дора Габе*на **стр. 70** от ***Читанката***, като се опитате да го научите цялото **наизуст**, понеже ще го рецитираме за края на учебната година. Ще го припомним след ваканцията отново.

***Песни***

* Моля, практикувайте песните **„Приятелство“** и **„Обичам те, родино“** :

<https://www.youtube.com/watch?v=tPTv1dp75E0>

<https://www.youtube.com/watch?v=1GAispGB0wc>

Ще ги пеем на края на учебната година.

***Български език***

* За отсъстващите или забравилите, може да прочетете преговора от тетрадката си, от написаното по-долу и/или да гледате клипчето от тук:

[***https://www.youtube.com/watch?v=97OCDOXrLMg***](https://www.youtube.com/watch?v=97OCDOXrLMg)

Често можем да сбъркаме глаголите при писане. Ето някои чести грешки:

* **Глаголи в 1л., ед.ч., които завършват на „а/я“**

пек**а** – чува се **„ъ“**, но се пише **„а“**, защото **НЯМА** **дума** в българския език, която завършва на **„ъ“**

вар**я** – чува се **„йъ“**, но се пише **„я“**

* **Глаголи в 3л., мн.ч., които завършват на „ат/ят“**

пек**ат** – чува се **„ът“**, но се пише **„ат“**, защото **НЯМА** **глагол** в българския език, който да завършва на **„ът“**

вар**ят** – чува се **„йът“**, но се пише **„ят“**

* **Глаголи в 1л, ед.ч., завършващи на „м“ – в 1л., мн.ч. завършват на „ме“**

Аз обича**м** – Ние обича**ме**

* **Глаголи в 1л., ед.ч., завършващи на различна буква от „м“ – в 1л., мн.ч. завършват на „м“**

Аз благодар**я** – Ние благодари**м**

* Моля, направете упр. **2, 5 и 7** на **стр. 52-53** в ***Тетрадка № 1***.

***Човекът и Обществото***

* Моля, прочетете урокът на тема **„Съпротивата на българите срещу османската власт“** на **стр. 94-95** от учебника. Моля, изберете **ЕДНА** от трите теми, описани отдолу.
* ***Творческа задача: Ръчно изработено табло на тема:***
* ***Тема 1: „Легенди, свързани с българската история и непокорния български дух срещу османската империя“ (пример: Легенда за момите на нос Калиакра)***
* ***Тема 2: Народни песни, свързани с българската история и непокорния български дух срещу османската империя“ (пример: „Песен за Стояна хайдутка“, „Караджа дума Русанки“)***
* ***Тема 3: Стихотворения, свързани с българската история и непокорния български дух срещу османската империя“ (пример: „Хайдути“ на Христо Ботев)***

Тази седмица задачата е по-различна и по-творческа. Ще ви трябва (бял) картон (не много голям), хартия, ножици, снимки/рисунки (за рисунките пособия за оцветяване) и лепило.

Направете едно проучване за **легенди, народни песни ИЛИ стихотворения, свързани с непокорния български дух срещу османската власт.** Запишете наученото под формата на текст върху хартията (или листи от тетрадка). Изрежете в подходящи форми и залепете върху картона на различни места. Над/до текстовете залепете снимки/картини на главните герои - принтирайте от интернет, или дори може да нарисувате образите им, свързани с темата. Вие изберете. По желание украсете таблото с рамка или нарисувайте орнаменти, имитиращи рамка. Използвайте въображението си. 😊

Срокът за изпълнение на задачата е **до 21-ви май**.

Моля, донесете ги в клас, когато са готови, защото най-красивите табла ще окачим в сградата на нашето училище и ще качим в сайта. А ето и въпросите за насока:

1. **Избройте известни български легенди, народни песни ИЛИ стихотворения (и техните автори), свързани с непокорния български дух срещу османската власт.**
2. **Изберете една легенда, една народна песен ИЛИ едно стихотворение, което да опишете като главен пример.**
3. **В произведението, което сте избрали, опишете:**

* **Кои са главните герои?**
* **Разкажете историята.**
* **Каква съпротива / саможертва са показали главните герои в литературния текст?**

По желание принтирайте следващата страница и я оцветете.

**ВЕСЕЛА ВАКАНЦИЯ !**

